LidanRubinov/Halacha-QA huggingface dataset:
שאלה: אני יודעת שזה לא טוב ונכון, אבל אני עדיין רוצה חבר.: יש לי בעיה. אני פשןט רוצה חבר. אני יודעת שזה לא טוב, ונכון, ושזה לא הגיל וכל הדברים האלא,ולמדתי עלזה, אבל הרבה פעמים כל התשובות האלא לא עוזרות כדי להשתיק את הרצון הזה. וזה לא שאני רוצה בגלל דברים חיצוניים- כמו מעמד, מגניבות וכו, אלא באמת מתוך רצון למשהו שיבין אותי ויאהב אותי. מה לעשות? ונשמח שמי שתשיב לי תהיה בת. )
תשובה: נשמה! קודם כל סליחה גדולה על האיחור בתשובה! מקווה שהתשובה (גם אם השאלה לא) תהיה רלוונטית ואם לא לך, אז לכל אחת אחרת שתקרא את התשובה. את כותבת שיש לך בעיה. ואני חושבת שאת צודקת. יש לך בעיה שאת חושבת שהרצון שלך לחבר זו בעיה. כי הרצון שלך לחבר הוא הדבר הכי טוב והכי נכון, ובעצם - מראה שאת גדלה ומתפתחת בצורה טבעית ובריאה. את רוצה חבר כי זה משהו שהקב"ה טבע בך בתור בת. השבוע קראנו את פרשת "בראשית" ואת יצירת אדם וחוה. ועל כך בדיוק מדברת הפרשה, על החיבור בין האיש לאישה. הקב"ה טבע בכל בת בצורה טבעית את הרצון לחיבור, את הרצון לקרבה, את הרצון להיות שייכת למישהו, וכמו שכתבת, מישהו שיאהב אותך ויבין אותך. אז מה עושים? כמו שכבר כתבנו הרצון הוא לא בעיה. השאלה היא מה עושים עם הרצון הזה. את חושבת שזאת בעיה כי למדת שחבר בגיל צעיר זה דבר לא טוב. ואני רוצה קצת שניגע בזה. גיל ההתבגרות הוא חלק מתהליך בניית האישיות שלנו כאנשים בוגרים. עכשיו את מגלה בעצם מי את באמת. מה את, מה השאיפות שלך, מה את אוהבת ומה לא, מה את רוצה לעשות שתהיי גדולה, איך את רוצה לחיות את חייך, באילו דברים את טובה, מה סגנון החיים שאת רוצה לחיות לפיו (נראה לי שהבנת את הפואנטה). בגלל שהגיל הזה הוא כ"כ משמעותי, את מן הסתם רוצה לבנות את עצמך כמו שאת באמת. להגדיר את עצמך לפי המדדים שלך, ולא לפי איך שאת ביחס לחבר שלך. זוגיות זה דבר נפלא, אבל זה משהו שחווים אותו בשניים. אי אפשר להיות בזוגיות ולהיות לבד. זאת אומרת, אם יש לך חבר בגיל ההתבגרות, כל ההגדרה העצמית שלך היא ביחס או סביב הזוגיות שלכם. והבחירה בידייך האם את רוצה לבנות את עצמך ביחס או סביב מישהו שלא בטוח שאתם תתחתנו בעתיד, כי מה לעשות, אתם בגיל ההתבגרות ואולי יגיע יום ותבינו שזה לא זה (וכן, יש גם זוגות שהיו חברים בגיל צעיר והתחתנו, אבל עדיין אנחנו מדברים על הרוב). חבר זה דבר נפלא. שיש מישהו שאוהב ומבין זה דבר נפלא. אבל כמו כל דבר בחיים - השאלה היא מתי? מתי את בוחרת? בהצלחה רבה! ואם יש עוד שאלות, אפשר לפנות אלי בשמחה במייל בת-חן batchenoh gmail.com
שאלה: לשון הרע על הישיבה: לרב שרלו שאלה זו נכתבת כאשר אני נסער. מקווה שדברי יובנו כהלכה. אני תלמיד בישיבת הסדר ואת הישיבה שלי אני מאוד אוהב וכמו כן אני מאמין בערכים שהיא מייצגת. לאחרונה כמה חברים מהישיבה "פרקו את ליבם" על השיבה בפני ואמרו דברים קשים מאוד על הישיבה. עליי לציין שהם עשו זאת בנפרד וכל אחד על מקרה שונה אך המשותף לכל הסיפורים שלהם היה שהישיבה וההנהלה אינם מתנהגים כראוי כלפיהם "יחסי אנוש" לא ראויים הגורמים לאותם תלמידים עוול. לאור תשובות שהרב כתב בנוגע לדיני לשון הרע השתדלתי לשמוע את הסיפורים הללו כתלונות אובייקטיביות בלבד אשר אינן מייצגות את כל האמת. לצערי השבוע חזיתי בעצמי במקרה שהישיבה התנהגה שלא כראוי לאחד מתלמידיה ואני מרגיש שכבר אינני יכול "ללמד זכות" על הישיבה. לכאורה סיפורים אלו בכלל נוגעים לי - ולי לא עשו כלום, אך אני כואב ונסער שהישיבה שאותה ראיתי תמיד בתור מקום שמקרין אמת ומוסריות עושה מעשים כאלו. מה עלי לעשות? האם לפנות לראש ישיבה עם בקשות לדין וחשבון? איך הישיבה שלו מתנהלת ככה? איך אני יכול לעשות זאת מבלי להיות חוצפן, מבלי להעליב אף אחד ומבלי לומר לשון הרע?
תשובה: אני מבין היטב את נפשך הנסערת. יש אהבה עמוקה לישיבה בה לומדים, מכוח העולם הרוחני שהיא מעניקה, ודברי המשנה כי אביו מביאו לחיי העולם הזה ורבו מביאו לחיי העולם הבא הם לא רק אידיאולוגיה, אלא גם חוויית חיים עמוקה ביותר. כשחוויה זו נתקלת במצוקה מסוג שאתה מתאר - הנפש סוערת. הן מבחינה אנושית והן מבחינה הלכתית נראה לי כי הדבר הנכון ביותר הוא לבקש פגישה עם ראש הישיבה, ולהעלות בפניו את הכאב ואת המצוקה. זו לא פניה לדין וחשבון, ואין בה גם חוצפה או עלבון. לא זו בלבד, אלא שפניה חוצפנית או תובעת דין וחשבון גם לא משיגה את מטרתה, כי נוצרים יחסי תוקפן ומתגונן ההופך בדרך כלל לתוקפן, ושום דבר טוב לא יוצא ממערכת יחסים כזו, שכאמור - היא גם לא נכונה הלכתית. ברם, כאשר באים ומבקשים ללבן, מעלים את הדברים לא כהתקפה אלא כביטוי לכאב, ובאופן בו ברור שאין מדובר בשני צדדים עוינים - הנהלת הישיבה ותלמידיה - אלא כאנשים שנמצאים באותו צד של המטבע, ורוצים ללבן את הדברים שנעשים כדי להיטיב את המקום היקר לכל הצדדים - הדבר הוא נכון גם מבחינה הלכתית, וגם מבחינה אנושית. אינני חושב שנכון להתייחס לפגיעה שנפגע בה אחת מתלמידי הישיבה כדבר שאינו נוגע לך. הוא נוגע לך גם בשל העובדה שאתה חייב לעמוד לימין הנפגע, וללכת בדרכי השכינה של "והאלוהים יבקש את נרדף"  גם בשל העובדה שאינך רשאי ללמוד בישיבה בה יסודות הצדק והמוסר אינם קיימים בה, ולהתעלם מדברי הנבואה הטוענים "למה לי רוב זבחכם" אם אין המקום מתנהל בדרכי הצדק והמוסר  גם בשל העובדה כי לימוד במקום בו אין אפשרות לביקורת על הנהלת הישיבה הוא חממה מסוכנת מאוד למערכת יחסים לא-ראויה, שאנו עוסקים בה בימים האחרונים, ושמכונה בשם "פרשת הרב מהצפון". בחיזוק גדול, ובאמונה כי אפשר להצמיח מהמצב בו אתה נמצא צמיחה גדולה ומשמעותית. שבת
שאלה: ההבדל בין לפני עור ומסייע לדבר עברה.: כבוד הרב ברצוני לברר מה הם ההבדלים בין המושגים: "לפני עור" ו"מסייע לדבר עברה", אשמח לקבל דוגמאות לכל מושג לצורך הבנה מעמיקה. מראש עירית
תשובה: לפני עוור הוא הכשלה באיסור שלא אפשרי לביצוע כעת מבלעדי המכשיל. מסייע הוא איסור לעזור לעבור עבירה גם כאשר ללא העזרה האיסור יתבצע. יש בכך פרטים רבים, ואין פנאי לכתוב דוגמאות.
שאלה: היקום לפי היהדות: ידוע שלפי היהדות יש בורא לעולם. אבל מה שלא ידוע לי הוא מה אומרת היהדות על שאר הכוכבים ביקום ועל היקום בכלל מלבד העולם שלנו שבו אנו חיים, מהו ההסבר, לפי היהדות, לקיומם של שאר הכוכבים ביקום ושל היקום כולו? זה דבר שמאוד מעניין אותי לדעת,
תשובה: בורא עולם הוא בורא כל היקום כולו. הוא יחיד ואין בלתו. הרעיון הזה מופיע בפסוקים רבים בתנ"ך, בח, ובדברי הראשונים. ביום הרביעי של הבריאה כתוב שד  ברא את הכוכבים. בתהילים (קמז  ד): "מונה מספר, לכוכבים. לכולם, שמות יקרא".
שאלה: אנ נכשלת בבגרות במתמטיקה: קוראים לי אני ב 18, בדיוק מסיימת כיתה י"ב. כבר ארבע שנים ב"ה שנורא התחזקתי ואני שומרת שבת, ועושה שלוש תפילות בכל יום לוקחת על עצמי תמיד המון המון דברים ומאד קשורה ומחוברת לדת. עברתי ב"ה את כל הבגריות שעשיתי, ה נתן לי ובורכתי באמת בחוכמה בינה ודעת להבנת כל המקצועות הנדרשים, למעט מתמטיקה. מצאתי את עצמי נכשלת פעם אחר פעם בבגרות הזו, ואני מרגישה לא יאוש כי אני אדם מאוד מאמין לאל ואין ייאוש כלל בעולם. אבל מרגישה די אבודה. נורא קשה לי. לפי הבגרות אני עושה כלכך הרבה דברים למען ההצלחה שלי, כלכך הרבה תפילות והתחזקיות. ואני יודעת שה מעמיד בניסיונות בן אדם זה כי הוא יכול לעמוד בו. אבל קשה לי, אני מרגישה שאני נלחמת על משהו שהוא אבוד כי אני לא מצליחה במקצוע הזה וכמה שאני לא משקיעה את הנשמה ומנסה ולומדת כ ל ו ם לא נכנס. השאלה שלי היא, למה בעצם זה קורה שאני כל הזמן נכשלת? הרי ה הוא זה שלא נתן לי את החוכמה במקצוע הזה ואני מקבלת את זה כי כמו שאני יודעת להגיד על מה שהוא נתן אני גם יודעת להגיד על מה שאין לי.אבל למה זה קורה שאני נכשלת למרות כל התפילות וההתחזקיות? ושאלה שלי היא מה אני יכולה לקחת על עצמי להצלחתי? המורה שלי מערערת על הבגרות האחרונה שלי ואני מתפללת שמשרד החינוך יאשר את העירעור ואצא עם תעודת בגרות כי אני אדם מאד משקיע ומאמין. יש סגולה מסיומת שאני יכולה לקחת על עצמי או משהו למען זה שבלי נדר אעשה ואצליח? אני רק רוצה לציין שבכל יום אני קוראת שיר השירים, פרק שירה, תיקון הכללי. שלוש תפילות ביום. וכו. כבוד הרב שנעשה ונצליח בעזרת השם.
תשובה: את עושה בדיוק את מה שד  מצפה מבנותיו- יראה ממנו, אוהבת אותו, עושה מצוותיו בתמימות. העמל בלימודים על מנת שתוכלי לבנות את ביתך בכלכלה ראויה הוא מצווה. את החשבון האלוקי מפני מה הוא עושה כך, השאירי לו יתברך. את לכשעצמך צריכה לנסות שוב ושוב עד שתעברי את המבחן. אם לא עברת, אזי רצון ד  שלא תעברי הפעם ורצונו שתנסי שוב בנחת ובשמחה. טוב שתבדקי עם יועצת אולי מגיע לך סיוע מסויים. מכיוון שמדובר בערך חשוב, אזי כל עמל בו לשם שמים וכל נסיון חוזר, מרומם את דרגתך הרוחנית ומחשל אותך לקראת החיים הבוגרים שיבואו באור טוב בע"ה. כתב החיד"א סגולה להחליט שאם תעביר אתגר זה, תאמרי בפני עשרה את נשמת כל חי. ונהגו כמותו גדולים. חזקי את רוחך, את בדרך הנכונה.
שאלה: מוזיקה בבין המצרים: יש לי שאלה שקשורה לבין המצרים: האם מותר לשמוע מוסיקה ללא מילים בבין המצרים עד לצום תישעה באב האם זה מותר אבל לא שירים שמשמיעים בחתונה ובאירועים
תשובה: מותר לשמוע מרדיו נגינות שאינן מרקידות עד ראש חודש אב
שאלה: תיקון לשמירת העיניים: אני נער דת"ל בן 14. לפני שנה בערך הייתי נגרר ורואה דברים לא צנועים באינטרנט. השנה אני מתחזק לאט לאט בלימוד תורה ( סיימתי מסכת ואני עוד מעט מסיים עוד אחת) ומשתדל להזהר ממראות אסורים ולשון הרע וכיוצא בזה. ראיתי שהרמב"ם כתב שחטא זה מונע את התשובה. האם ואיך אפשר לתקן עון שימחק לגמרי? ומה כוונת הרמב"ם בדבריו?
תשובה: מה שהרמב"ם כותב בפרק ד  בהל  תשובה כוונתו שחזקתו שלא ישוב משום שהעבירה קלה בעיניו. אולם אם שב על אף חזקה זו אזי זוכה בכפליים שעשה תשובה בנושא שיש בו מניעות ומזימות היצר להחליש האדם מלשוב. כפרת חטא זה היא בהכרת ערכו השלילי שהוא כפיפות הרוח לגוף היפך המגמה האלוקית בעולם שהגוף ישרת את הרוח. חרטה, וידוי לד  בפה מלא, קבלה לעתיד שלא לשוב על כך, וריבוי עמל התורה. יש חשיבות גם לצום כפי היכולת הנפשית והגופנית מדי פעם, כאשר יש נפילה משמעותית בנושא זה. חזק ואמץ
שאלה: כבוד לרבנים: הפרשה האחרונה עם ה"רב מהצפון", מסעירה אותי מאד, החזקתי מאד מהרב הזה!!! שמעתי שיעורים שלו, וגם התייעצתי איתו הרבה פעמים. ומציקה לי השאלה- למה היחס אליו כעת הוא כזה. ולא בכבוד הראוי לרב בישראל? הרי הוא (היה) רב גדול, רק שכנראה לא מעד ונפל, והרי ידוע שכל אדם יכול ליפול, וגם הגדולים שבעם. "שבע יפול צדיק וקם" וכן שככל שאדם הוא במעלה גדולה, כך גם יצר הרע שלו גדול. אז לא מן הראוי שדווקא הרבנים הגדולים שמדברים עליו עכשיו, וכן כל הדיבור בעם, יהיה דיבור עדיין מכבד?! שמבין שהייתה נפילה, וברור שזה לא היה צריך לקרות, אבל בטח עם כל התורה שיש בו הוא יעשה תשובה וכו. אודה מאד לשובה שתעשה לי סדר בתחושות ובמחשבות. שנזכה לגאולה אמיתית ברחמים.
תשובה: לא אתייחס לנושא זה שלא הסתיימה חקירת המשטרה בו ואף אינני בקיא בפרטיו. על העמדה העקרונית כלפי נושאי התוה"ק תוכל לקרוא באחת השאלות שנשאלו לאחרונה. חזק ואמץ
שאלה: כשרות סוכריות שוקולד: קיבלתי סוכריות שוקולד מתוצרת איטליה של חברת LA SUISSA. על העטיפה לא מצויין שום הכשר. (גם לא האות k) האם מותר לאכול?
תשובה: לא
שאלה: שירה: הרב. אני הייתי רוצה להתייחס לצניעות של אישה כשהיא שרה מול גברים על פי ההלכה, האם זה גם נוגע לדיבוב כשהיא שרה? כלומר, האם מותר לה לשיר בתור דמות של מישהי מצויירת כמובן, אפשר לעשות את זה?
תשובה: מצד הדין נראה שמותר מפני שלא רואים אותה וזה לא שירים ממש ולהלן הרחבה ומקורות מספר פניני הלכה מאת הרב אליעזר מלמד שליט"א ועיינו בספר באתר ישיבת הר ברכה תלמוד (ברכות כד, א) מובאים דברי האמורא שמואל: "קול באשה ערווה". וביארו המפרשים שאין מדובר כאן בקול של דיבור אלא דווקא בקול של זימרה, משום שקול זימרה חושף את מעמקי הנפש יותר מאשר קול הדיבור, ולכן מגדרי הצניעות הוא שאשה לא תחשוף את קול שירתה בפני גברים זרים. צריך לדעת שכל ההלכות העוסקות בפרטי הדינים של צניעות האשה, אינן נובעות מתוך זלזול בערכה של האשה, או מתוך התנכרות לאהבה הטבעית ששוררת בין איש לאשה, ההיפך הוא הנכון, דווקא מתוך ההערכה המיוחדת שיש להלכה כלפי האהבה שעליה מושתת העולם כולו, ודווקא מתוך ההכרה בכוחה הגדול, דווקא מתוך כך מתחזק הרצון לשמר את האהבה ולהעמיק אותה בתוך המשפחה, כדי להעצים את הקשר בין בני הזוג, וכדי להוות תשתית להמשך הדור הבא. ולכן קבעה ההלכה סייגים רבים לכל אותם הסממנים המבטאים את הצדדים הפנימיים של האישיות, כדי שהאהבה תוכל להופיע במלוא עוצמתה במקום הנכון, בין האיש לאשתו, ולא תסחוף אותנו אל מחוץ למעגל החיים הישר והמתוקן. זו הסיבה גם לקביעת חכמים, שקול באשה ערווה. אם כן, כמובן אין הכוונה לומר שיש גנאי בקול זמרתה של האשה, אלא להיפך, דווקא מתוך הצד העמוק שקול זמרתה חושף, ישנו חשש שאם תזמר בנוכחות גברים זרים, תיווצר קרבה מוגזמת שעלולה ליצור קשר לא רצוי, ולכן אסרו חכמים לאיש לשמוע קול אשה זרה שגילה מעל אחת עשרה. דעת שו"ת  חלקת- יעקב, גם שמיעת קול שירת אשה ברדיו או בקלטת אסורה, מפני שעצם ההנאה מקול של אשה זרה היא האסורה, ולכן אין זה משנה כיצד קולה מגיע אליו, אם בדרך טבעית או על ידי רדיו. דעה שנייה היא דעתו של בעל תשובות מהר"ם שיק, המבאר שאם אדם שומע קול שירת אשה שאינו רואה אותה ואינו מכיר אותה, אין בזה איסור. כי רק שמיעת שירה של אשה מוכרת עלולה לעורר הרהורי עבירה, אבל שמיעת קול אשה שאינה מוכרת, אינה יוצרת קרבה לשום אשה, וממילא אינה גורמת להרהורים, ואין בזה איסור. אלא שעדיין יש צורך לברר מהי בדיוק ההיכרות שתגרום שיהיה אסור לשמוע את אותה הזמרת ברדיו. האם כבר ראיית תמונתה בעיתון תיצור איסור לשמוע את קול שירתה, או שמא רק היכרות אישית עם הזמרת יוצרת איסור לשמוע את שירתה (עיין יבי"א ח"א ו ). ויש דעה שלישית, לפיה אפילו אשה מוכרת מותר לשמוע דרך הרדיו, משום שרק שמיעה שמתוכה אפשר להגיע לקירוב מיידי של הסתכלות   אסורה, אבל שמיעה במקום שבו לא ניתן לראות את הזמרת   מותרת. ועוד שהקול העובר דרך הרדיו אינו קולה המקורי, מאחר והוא משתנה לזרמי חשמל שמעובדים מחדש דרך המקלט לקול שירה. (עפ"י ראבי"ה למס  ברכות סי  עו, ומטה משה ח"א אות צ"ח, ומהם יוצא שבעצם רק שמיעה של אשה שנמצאת ממש לפני השומע, והוא יכול להתקרב אליה ולנגוע בה נאסרה. עיין בציץ אליעזר ה, ב, שהביאם, אך למעשה מחמיר). למעשה, מאחר שיסוד האיסור לשמוע קול שירת אשה לדעת רוב הפוסקים הוא מדברי חכמים, וכלל ידוע הוא שבספק בדברי חכמים הולכים אחר המיקל, לכן הרוצים להקל ולשמוע קול שירת אשה דרך הרדיו, יש להם על מה לסמוך, ואין אפשרות לגעור בהם, שהרי לדעת כמה וכמה פוסקים אין בדבר איסור. וככל שמכירים פחות את הזמרת כך על פי דעת יותר פוסקים מותר לשמוע את שירתה. אייל משה
שאלה: אסור לשתות מים ביום רביעי הקרוב בין שתים לשלוש?: הרב, שמעתי שאסור לשתות מים מחר בין שעה שתים לשלוש בגלל איזה משהו סודי. האם הדבר נכון? בטיול שנעשה במצדה אסור לנו לשתות גם אם צמאים? ספרדים גם? איך מסתדרים בטיול בלי מים?
תשובה: ביום ד יש מעבר בין התקופות, וכניסה לתקופת תמוז. הרמ"א ביו"ד פסק כגדולי ראשוני אשכנז שנהגו שלא לשתות מים בשעה זו משום הסכנה, וכתב שלא להקל בכך, שיש לחוש אפ  לספק סכנה יותר מספק איסור. המנהג הזה ותיק מאד בישראל. ואמנם רבינו אב"ע כתב לא לנהוג כך ושיש בזה בעיה של ניחוש והובאו דבריו בט"ז, אך המנהג אצל הגדולים לא היה כמותו כמבואר ברמ"א, בש"ך ובגר"א. היו אמנם מעט אחרונים שהקלו (מנהג להקל משמע בערוה"ש בהלכות מים שלנו, על אף שבפירושו ליו"ד הביא את הרמ"א ולא הסתייג מדבריו. גם החיי"א לא הביא מנהג זה בחכמת אדם). אך רוב הגדולים חששו לכך למעשה. לפיכך יש להקפיד לא לשתות מים משעה שתים עד שעה שלוש. בטיול אפשר להקל משום שיש חשש התיבשות שהוא דוחה מנהג. אולם לכתחילה יש לבשל המים לפני כן שבזה כתב הש"ך שנהגו לומר שאין סכנה, או לשתות מבקבוק שיש בו פקק ברזל כמובא שם בש"ך. וכן משמע ממנו שיש סברא להקל במיץ בשעת צורך. אין הבדל בין ספרדים לאשכנזים, ואין להקל ראש במה שנהגו עמודי העולם שלנו.
שאלה: בדץ אורות אליהו: האם עדיין ניתן לסמוך על בדץ אורות אליהו? לאור התפתחויות ב מראש
תשובה: כרגע כן יש לעקוב באתר בעמוד המומלצים בהמשך
שאלה: מסעדה בימי בין המצרים: האם מותר בימי בין המצרים לקיים מפגש אחיות במסעדה?
תשובה: מותר
שאלה: הדרך נכונה לנחת רוח בעיני השם: הרב, האם עולם ההלכה מכיר בדרך כלשהי לדעת אם אני לנחת רוח לפני ה? במסכת אבות מוזכר סימן: כל שדעת הבריות נוחה ממנו (ללא מאמץ מיוחד), האם סימן זה היה תקף רק בתקופה בה היו גדולים כמו התנאים, אך אדם מהשורה אינו צריך לסמוך על כך? האם יש סימן אחר נוסף?
תשובה: קשה לענות על שאלה זו. בעולם המקורות אנו מוצאים תביעות רבות מהאדם הניצב בפני ריבונו של עולם, וקשה להכניס את כולן לתוך מאמר אחד. גם משנה זאת בח מציבה את החשיבות הגדולה של רוח הבריות ונוחותה, אך אי אפשר לבסס עליה תפישה המאשרת את דמותו של אדם שרוח הבריות נוחה הימנו, אך אינו מקיים דבר וחצי דבר בתחום המצוות ובין אדם למקום. נראה יותר שזה תנאי הכרחי, אבל לא תנאי מספיק. ומכאן אפשר ללכת לכיוונים רבים ומגוונים. הנביאים עצמם ענו על השאלה "הגיד לך אדם מה טוב" בדרכים שונות, אולם כולם עלו בקנה אחד, המאפשר לנו לדעת לפחות דבר אחד: בעיני ריבונו של עולם חשיבות החסד הצדקה והמוסר שבין אדם לחברו היא עצומה, ולא ניתן לבנות קומות גבוהות יותר של יראת שמיים ועבודת אלוקים בלי שדרגות אלו מעוצבות ונבנות בחיי האדם. נראה לי שזה מציב לנו אתגר די משמעותי בתחום הדרך הנכונה. האם קבלת תשובה לשאלתך?
שאלה: ברכה ראשונה אחרי אחרונה: למדתי שאם אני רוצה לאכל משהו מייד אחרי שבירכתי ברכה אחרונה עלי לשהות מעט, אם אפשר גם לשנות מקום, ורק אז לברך. רציתי לשאול האם הדין הזה חל גם במקרה שהייתי צריכה לברך את הברכה הראשונה גם אילו לא הייתי מברכת את הברכה האחרונה (כי ממילא אין עניין של ברכה לבטלה.) לדוגמה: אם אכלתי סעודה עם לחם, בירכתי ברהמ"ז ועכשיו אני רוצה מייד מסטיק: הרי גם אם הייתי אוכלת אותו בתוך הסעודה הייתי צריכה לברך עליו שהכל בנפרד, אז כעת מותר לי לברך עליו שהכל מיד אחרי ברהמ"ז או שעלי לשהות?
תשובה: אין צורך לשהות. אייל משה
שאלה: מהדרין אור יהודה טל הל יסכה: האם המהדרין של טל הל שמוכרים ברמי לוי (שער בנימין) כשרות מהדרין באמת מדובר בעופות
תשובה: מצ"ב עמוד המומלצים שלנו בנושא כשרות העופות
שאלה: הופעה חיה: ובוקר טוב. לכבוד יום ההולדת של חברה שלי, בחרו כמה חברות שנלך להופעה חיה. אנחנו יוצאות לשם כעשר בנות. תאריך ההופעה הוא בה באב, (21.7.15). רציתי לדעת אם זה ממש אסור ללכת לשם, או אם זאת רק החמרה. אני ספרדייה אם זה משנה. ממש אשמח אם התשובה תיענה בזמן הקרוב כי אני צריכה לדעת אם להזמין כרטיס או לא. והמשך יום טוב
תשובה: אסור
שאלה: זמן הקשר: יש לי חבר כבר שנתיים ואנחנו עדיין לא יודעים אם אנחנו מוכנים למסד את הקשר. הקשר נוצר בשביל חתונה אבל הוא מאוד התארך. השאלה שלי היא האם זה ר שיש לי חבר כבר שנתיים?
תשובה: זה אינו טוב לנסות את עצמכם כזוג ללא מגע וקרבה זמן רב כל כך. הכריעו בקרוב מתוך יראת שמים וכנות הדדית. בהצלחה
שאלה: עישון אורח בבית בשבת: לכבוד הרב, אם אני מזמין את משפחתי לשבת והם אינם שומרים תורה ומצוות ונוסעים לביתי, הבנתי שזה מותר (חקרתי כבר את הסייגים והתנאים). השאלה שלי היא כזו, אם אחד מבני המשפחה שואלים אותי האם מותר לעשן במרפסת שלי בבית בשבת, האם אני יכול להשיב בחיוב? מראש על תשובתך השם יברך אותך! יונתן.
תשובה: לא לכולי עלמא מותר להזמין בשבת בידיעה שתתחלל שבת בנסיעת האורח. בהנחה שרבך התיר לך להזמין, אזי אסור על כל פנים לענות בחיוב על בקשה לעשן ברשותך. מראש עליך לדבר איתם בנעם, ולבקש שבשבת אצלך לא יחללו אותה. או על כל פנים לא ברשותך ומקומך.
שאלה: אמן: תוכל להסביר לי את הפירוש של המילה "אמן" ולמה אומרים את זה אחרי כל ברכה?
תשובה: הכוונה היא שאמת היא מה שאמר המברך. למשל, אם שמע ברכת "שהכל נהיה בדברו", יכוון: אמת היא שהכל נהיה בדברו. וכשיש גם בקשה, כמו בברכת "חונן הדעת", יכוון לשתי המשמעויות: א) אמת היא שהדעה ממנו, ב) הלוואי ויחון אותנו בדעה (שו"ע קכד, ו, מ"ב כה). ולהלן הרחבה ומקור התשובה מספר פניני הלכה מאת הרב אליעזר מלמד שליט"א ועיינו בספר באתר ישיבת הר ברכה עניית אמן מבטאת את היחס של האדם לאמונה בה  יתברך. וכשהאמונה פגומה, גם החיים שהוא משפיע לנו נפגמים. ואמר בן עזאי: "כל העונה אמן יתומה   יהיו בניו יתומים, חטופה   יתחטפו ימיו, קטופה   יתקטפו ימיו. וכל המאריך באמן   מאריכין לו ימיו ושנותיו" (ברכות מז, א). ויענה אמן בקול נעים, ולא יגביה את קולו יותר מקולו של החזן המברך (שו"ע קכד, יב). ולא יקצר באמירת אמן, אלא יאריך בה מעט, כשיעור שיוכל לומר "א-ל מלך נאמן". ומנגד, לא יאריך יותר מדאי. ואם יש שם אנשים שמאריכים בעניית אמן, אין החזן צריך להמתין להם, ואחר שרוב הקהל סיימו לענות אמן, יכול להמשיך לברכה הבאה. אבל בברכות שהחזן מוציא בהן את השומעים ידי חובתם, כגון לפני תקיעת שופר, צריך המברך להמתין עד שכולם יסיימו לענות אמן, כדי שגם המאריכים יוכלו לשמוע את הברכה הבאה (שו"ע קכד, ח-ט, מ"ב לח). אייל משה
שאלה: מוסיקה בשלושת השבועות כשיש דכאון אישי: הרב, אנחנו בתקופת שלושת השבועות, ימים נוראים, אסור להרבות בשמחה, אסור לקנות דברים חדשים, אסו ר לשמוע מוסיקה, אני לצערי מבינה היטב את המשמעות של הימים הללו לאור דברים רבים שקרו לי ובסביבתי לאחרונה.אותם דברים שהכניסו אותי לעצב עמוק מאד.אני מתפללת שכבר יבוא המשיח. שייפסקו כל הייסורים הקשים שעוברים עלינו, עמ"י,כל כך הרבה רוע בעולם צרות. בכל הדיכאון הזה הרב, הדבר היחיד שממש עוזר לי להקל על לנפש זה הנגינה, אני מנגנת על פסנתר,שירים שקטים, עצובים וזה ממש משחרר אותי, ועכשיו כשאסור. אני מרגישה שאני כלואה עם כל העצב הזה נורא קשה לי בלי המוסיקה. בבקשה הרב תעזור לי. :)
תשובה: הגרש"ז התיר בכגון זה לשמוע נגינה להשיב את הנפש מיגונה. לענ"ד אף לנגן שירים רגועים בכלל היתר זה, במקרה של דכאון.
שאלה: עשירי למניין: לרב שמעתי הרצאה של רב מקובל מאוד בציונות הדתית שקבע כי קבוצת יהודים מסוימת, דתיים, לא יכולים להשלים עשירי למניין. לא מדובר בקבוצת רוצחים אנסים פושעים מכל סוג שהוא. האם להקשיב לרב זה? כיצד ייתכן שחילוני מסורתי, המחלל שבת בצנעא בביתו יכול להשלים מניין, ויהודים דתיים!!! שומרי שבת מתפללים 3 תפילות ביום!! עפ"י פסיקת רב אינם יכולים? כחוזר בתשובה טרי, אני מרגיש חילול ה, ופסיקות מסוג אלו רק מרחיקות אותי יותר מעבודת ה מראש על הזמן שהנך מקדיש לי!
תשובה: לך תזכה למצוות על חזרתך בתשובה, ואני ממליץ שתעשה לך רב שמתמחה בהדרכה לאנשים כמוך אם תרצה הטלפון שלי בבית 098987548 לשאלתך דרכי היא שלא להסביר מה עשו ומה אמרו רבנים או אנשים אחרים, אין לכך סוף ועדיף לשאול אותם, לפחות כל עוד הם בחיים. במקרה שלך הדברים כה פשוטים שקל מאד להסביר. רב לא פסק לא כל מה שרב אומר זה פסק הלכה. רוב דברי הרבנים הם דברי התעוררות שמלמדים מוסר ויראת שמים. (עיין בהקדמת החפץ חיים לספרו ותוכל לראות משם שגם הוא נוהג כך). ההתיחסות הזו לרבנים מקורה במחלות הגלות בה נדבקנו מהעמים הנוצריים. הרב הסביר מפורסמת של חכמים בגמרא במסכת תענית שבכל תענית משתתפים גם פושעי ישראל. וכך גם הקב"ה בתורתו הקדושה ציוה שבסממני הקטורת שבבית המקדש תהיה גם חלבנה שריחה רע. ואם חיסר אותה והקריב בלעדיה אז המקריב חייב מיתה. וכחומר למחשבה אכתוב לך שיש 11 סממנים בקטורת. באשר להשלמת מנין ע"י מחללי שבת באופן כללי הרב קוק ובנו הרב צבי יהודה מחמירים בכך מאד. ויש רבנים אחרים (אולי החזו"א) הסוברים שיש להם דין  תינוק שנשבה  ולא כאן המקום לפרט. אזהרה - אם עבודת ה  שלך עומדת על דרשה כזו או אחרת כדאי שתזכור שאתה עובד ה  ולא את הרב. הרב שלך, שתבחר, הוא המדריך שלך. וללמוד תלמד גם מאחרים, אבל אסור שזה ישפיע עליך בצורה שאתה כותב. זכית להתקרב לקב"ה - אל תתן לא ל אי הבנות  שלך, ולא לרב שיאמר דברים יהיו אשר יהיו, להרחיק אותך מאבינו שבשמים. ובציפיה לישועה דוד לוי
שאלה: ללא נושא: האם יש ביעור במלפפון חמוץ?
תשובה: אין
שאלה: למי מתכוונים כשאומרים כשלומדים גמרא: הגמרא אומרת : לכבוד הרב, כשלומדים גמרא, אומרים הרבה פעמים: הגמרא אומרת, הגמרא תתרץ וכו. למי מתכוונים כשאומרים "הגמרא אומרת"? האם הכוונה שריבונו של עולם אומר? האם הכוונה שתנאים אומרים? אמוראים אומרים? למי בדיוק הכוונה?
תשובה: הביטוי "הגמרא אומרת" הוא ביטוי כללי בלבד. הגמרא כידוע היא אוסף של מאות שנים של דברי תנאים, אמוראים וסבוראים. אין מישהו שקיבל מעמד של "הגמרא" ואין מישהו ששמו הפרטי הוא "גמרא". לפיכך, כשאנו אומרים "הגמרא אומרת" כוונתינו קודם כל לציין עובדה שעמדה זו מובאת בגמרא. ברם, בדרך כלל אנחנו מתכוונים ליותר מזה, ולמעשה אומרים בביטוי הזה שעמדה זו מובאת בגמרא וכנראה אין חולקים עליה, ולפיכך היא כנראה מבטאת את עמדת ח. כמובן שזו רק פתיחת דיון, וצריך לברר הן את העמדה המצוטטת ומשמעותה בכובד ראש ובלימוד מעמיק, והן את השאלה האמנם זו העמדה המקובלת על כולם, או שיש גם מ"ט שערים לצד השני, והדברים עמוקים יותר ומורכבים יותר.
שאלה: כשרות בחו  ל: 1. האם מים צריכים כשרות. 2. האם מיצים שהם 100 צריכים כשרת בחו"ל. 3. האם שמגנום כשר בחוץ לארץ? 4. לאכול גבינות בחו"ל?
תשובה: 1. באופן עקרוני מי ברז אינם זקוקים לכשרות. אבל יש מקומות שיש טפילים במים(לשמל בעיר ניו יורק) ולכן ראוי ונכון לברר עם רבני המקום. 2.מיץ שסוחטים מול הלקוח- אין בעית כשרות אבל במיצים הנמכרים בבקבוקים סגורים יתכן שיש חומרי גלם נלווים שאינם כשרים. וחשוב לדעת שיש מדינות בעולם שאין חובה לכתוב את כל בתווית את כל חומרי הגלם שיש בתוך המוצר. 3. הוא כשר רק במידה ויש הכשר על המוצר 4. גבינת עכו"ם אסורות ולכן צריך הכשר.
שאלה: קריאת ספר קודש לפני השינה: הרב. בזמן האחרון התחלתי לקרוא ספרי קודש שאני במיטה ובדרך ללכת לישון. האם זה מותר ומכובד לעשות את זה?ומה ההלכה אומרת? ושבוע טוב. הלל(:
תשובה: לך מצוה. כך ראוי שינהג כל יהודי וירדם מתוך קריאה בספרי קודש תזכה למצוות בציפיה לישועה דוד לוי 098987548
שאלה: ברכת הגומל: לפני כשנתיים בערך אחותי עברה תאונת דרכים, וברוך ה יצאה מזה ב הסברתי לה שמיכון שקרה לה נס גדול, ויצאה מכל הסיפור ב היא צריכה לברך ברכת הגומל בבית הכנסת. אך היא מתביישת לומר את הברכה לפני כולם. השאלה היא כזאת האם אפשר לברך את הברכה בבית? או שמא חייב לומר את הברכה בבית הכנסת מול כולם? אשמח אם תענה לי על השאלה ב מראש, א
תשובה: לך הבושה של אחותך היא דבר טוב ונכון מסיבה זו הרבה פוסקים פטרו נשים מברכת הגומל. לאחותך כמה אפשרויות 1. לוותר על ברכת הגומל מטעמי צניעות - בהחלט מותר. 2. ניתן להודות לקב"ה ולכוון על כך בברכות השחר בברכות "גומל חסדים טובים לעמו ישראל". 3. ניתן להמצא בבית כנסת כאשר אחד האנשים האחרים גבר או אשה מברכים הגומל ולכוון לצאת ידי חובה בעניית אמן לברכה שלהם. מומלץ ליידע אותו או אותה שמישהי בבית הכנסת מתכוונת לצאת ידי חובה בברכתו - הוא לא צריך לדעת מי זו. בהחלט ניתן לפנות לאשה אחרי לידה וכד  (לעיתים קרובות בסעודת ברית וכד ) 4. לברך בבית בנוכחות מנין גברים או שהתאסף לצורך כך או במקרה כמו מפגש משפחתי וכד  בציפיה לישועה דוד לוי 098987548
שאלה: ללא נושא: מה כמות סוכר מותר לתת בעיסה של לחם המוציא לפי מרן עובדיה זצל
תשובה: עיין ילטוק יוסף קיצור שו"ע ס  קס"ח סע  ז
שאלה: הפרשת חלה: האם צריך להפרשת חלה עם ברכה קמח נטו 1666 או שאפשר לתת מים שיגיע למשקל הנל
תשובה: הפרשת חלה נקבע על ידי במות הקמח בלבד